Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az Állami Számvevõszék felállításáról az 1989 októberében megszavazott alkotmánymódosítással döntött az Országgyûlés, majd néhány nappal késõbb az úgynevezett sarkalatos törvények egyikeként elfogadta az Állami Számvevõszékrõl szóló 1989. évi XXXVIII. törvényt (a továbbiakban: ÁSZtv.).
Paragraph Index: 744

Az Állami Számvevõszék felállításáról az 1989 októberében megszavazott alkotmánymódosítással döntött az Országgyûlés, majd néhány nappal késõbb az úgynevezett sarkalatos törvények egyikeként elfogadta az Állami Számvevõszékrõl szóló 1989. évi XXXVIII. törvényt (a továbbiakban: ÁSZtv.). „A törvényhozó hatalom megbízásából végzett ellenõrzés nélkülözhetetlen a jogállamban, hogy a végrehajtó hatalom gazdálkodása alapvetõen a törvények, a gazdaságosság, a célszerûség és a takarékosság elvei szerint valósuljon meg, hogy intézményesen biztosított legyen a törvényektõl és az említett elvektõl való esetleges eltérés jelzése, a felelõsség megállapíthatósága. Az állami-társadalmi ellenõrzés jelenlegi rendszerében azonban nincs olyan, csak az Országgyûlésnek alárendelt szerv, amely az állami költségvetés és ezen belül a kormány és a minisztériumok költségvetésének, az állami hivatalok gazdálkodásának, a kommunális, szociális és egyéb fontos társadalmi célokra a különbözõ szervek részére a költségvetésbõl rendelkezésre bocsátott összegek felhasználásának szabályszerûségét és eredményességét folyamatosan ellenõrizné. Indokolt ezért egy ilyen ellenõrzõ szerv, az Állami Számvevõszék létrehozása” – szól e törvény általános indokolása. Az ÁSZtv. 1. §-a rendelkezett az ÁSZ feladatáról:

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes